b'\n_START_ARTICLE_\n\xc4\x8cude\xc5\xbeno drevo\n_START_SECTION_\nVsebina dela\n_START_PARAGRAPH_\nV slikanici je glavni lik \xc4\x8dude\xc5\xbeno drevo. \xc5\xbdivalska bitja: pti\xc4\x8d kralji\xc4\x8d, \xc5\xbeaba kralji\xc4\x8dna, polh, veverica in koza ga spra\xc5\xa1ujejo, zakaj je \xc4\x8dude\xc5\xbeno, a nih\xc4\x8de od njih ne dobi odgovora, saj drevo ne zna govoriti. Na koncu na vejo drevesa sede mladi fant in vpra\xc5\xa1a:\xc2\xa0\xc2\xbbZakaj si ti \xc4\x8dude\xc5\xbeno drevo?\xc2\xab\xc2\xa0Drevo mu ne odgovori z besedami, temve\xc4\x8d z ne\xc4\x8dem, kar je ve\xc4\x8d, za\xc4\x8dne cveteti. Fant dobi odgovor: drevo je \xc4\x8dude\xc5\xbeno, ker \xc4\x8dude\xc5\xbeno cveti.\n_START_SECTION_\nAnaliza\n_START_PARAGRAPH_\nKljub kratkosti te zgodbice, lahko izlu\xc5\xa1\xc4\x8dimo nauk, ki v \xc5\xbeivljenju \xc5\xa1e kako velja. Besede velikokrat nimajo pravega pomena, lahko tudi varajo, dejanja pa so tista, ki povedo vse. Drevo lahko vzamemo kot neko metaforo za dobrega \xc4\x8dloveka. Vsi ostali so mu nevo\xc5\xa1\xc4\x8dljivi in ga spra\xc5\xa1ujejo, zakaj je dober. Na to je te\xc5\xbeko odgovoriti z besedami, lahko pa poka\xc5\xbee\xc5\xa1 z dobrimi deli._NEWLINE_Mladi fant predstavlja mladost, \xc5\xbeivljenje, upanje, saj ob njegovem prihodu drevo zacveti, prav tako kot ob rojstvu otroka \xc5\xbeenska postane nekaj posebnega. Uporablja se tudi fraza:\xc2\xa0\xc2\xbbSaj kar cveti\xc5\xa1 od sre\xc4\x8de!\xc2\xab\n_START_SECTION_\nPrimerjava\n_START_PARAGRAPH_\nTo kratko zgodbo bi lahko primerjali z mnogimi pravljicami, saj je glavna beseda\xc2\xa0\xc2\xbb\xc4\x8dude\xc5\xbeno\xc2\xab, ki se v pravljicah na splo\xc5\xa1no velikokrat pojavlja. Tudi bitja kot so pti\xc4\x8d, \xc5\xbeaba imajo v pravljicah pomembno in pogosto vlogo.'